গ্রীষ্মকালীন অলিম্পিকে তীরন্দাজী
অলিম্পিক গেমসে প্রথম তীরন্দাজী অন্তর্ভুক্ত হয় ১৯০০ গ্রীষ্মকালীন অলিম্পিকে এবং তখন থেকে ১৬টি অলিম্পিয়াডে প্রতিযোগিতা হয়েছে। ৮৪টি দেশ অলিম্পিকে তীরন্দাজী ইভেন্টে প্রতিদ্বন্দ্বিতা করেছে এবং সর্বোচ্চ প্রতিদ্বন্দ্বিতাকারী দেশ হল ফ্রান্স, যে ১৪টি অলিম্পিয়াডে অংশগ্রহণ করেছে। সবচেয়ে উল্লেখযোগ্য সাফল্য অর্জন করেছে কোরিয়ান মহিলা তীরন্দাজরা, যারা ১৯৮৪ সাল থেকে ১৫ টি স্বর্ণের মধ্যে ১৪টি জিতেছে। কোরিয়ার পুরুষ তীরন্দাজরাও দলীয় ইভেন্টে দারুন পারদর্শী, সাতটি স্বর্ণের মধ্যে চারটি জিতেছে। এটি ওয়ার্ল্ড আর্চারি ফেডারেশন (ডব্লিউএ বা WA, প্রাক্তন এফআইটিএ) কর্তৃক নিয়ন্ত্রিত হয়। রিকার্ভ আর্চারি হল অলিম্পিক গেমসের একমাত্র বৈশিষ্ট্যপূর্ণ বিভাগ। এছাড়া গ্রীষ্মকালীন প্যারালিম্পিকেও তীরন্দাজী ইভেন্ট রয়েছে।